علم اینسان‌لاری دونیایا ان یاخین دیگر گزه‌گن " Proxima b " قونشو باشقا دیگر گزه‌گنین وارلیغینا دایر دلیل‌لر تاپدی.
ایتالیانین تورین اونیورسیته‌سین‌دن گؤی بیلیمچی ماریو داماسو ایله یونانیستانین کریت اونیورسیته‌سین‌دن فابیو دل سوردو، آمریکا‌نین کالیفورنیا اونیورسیته‌سی‌نین کئچیردیگی " Breakthrough Discuss " کونفرانسیندا ائتدیگی چیخیشدا، " Proxima c " آدلاندیردیق‌لاری پوتانسیل اؤته گزه‌گنه دایر الده ائتدیکاذینی پایلاشدی.
شیلی‌ده لا سیللا رصدخانا یوکسک قطعیت‌لی دایروی سرعت گزه‌گن آراشدیرما واسطه‌سی‌نین (HARPS) گؤستریجی‌لرینی ایستیفاده ائدن تدقیقاتچی‌لار، دونیایا ان یاخین دیگر گزه‌گن " Proxima b"-ین اطرافیندا دؤندوگو قیرمیزی جوجه اولدوز Proxima Centauri'‌نین اوربیتین‌دکی باشقا بیر گزه‌گنین وارلیغینا ایشاره ائدن کوتله جازیبه حرکت‌لری‌نین قئیدیات‌دان کئچیریلدیگینی بیلدیریب.
علم اینسان‌لاری، همین حرکت‌لرین Proxima b قونشو پوتانسیل بیر دیگر گزه‌گنین وارلیغینا ایشاره اولدوغونو بیلدیریب.
دونیایا 4.24 ایشیق ایلی اوزاق‌لیق‌داکی، اربوغا (Centaurus) تیمی اولدوزو ایچینده یئر آلان Proxima Centauri اولدوزو 1915ده ایسکاتلند گؤی بیلیمچی رابرت اینس طرفین‌دن کشف ائدیلمیشدی.
اولدوزو اسپکترومتر تلسکوپ‌لارلا آراش‌دیران گؤی بیلیمچی‌لر 2016-جی ایلده اولدوزون اوربیتینده بیر دیگر گزه‌گنین وارلیغینی کشف ائتمیشدی.
ایندییه قدر کشف ائدیلن یئره ان یاخین دیگر گزه‌گن اولان گؤی جیسمینه " Proxima b " آدی وئریلمیشدی.
